Pielikums

Ministru kabineta

 2017. gada   \_\_\_\_\_\_\_ rīkojumam Nr.  \_\_\_\_

**Valsts vides dienesta informācijas sistēmas “TULPE” pilnveide**

**projekta apraksts (kopsavilkums)**

Valsts vides dienesta īstenojamā projekta virsmērķis ir veicināt darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” definēto rezultātu rādītāju sasniegšanu.

Projekta ietvaros plānots veikt Valsts vides dienesta (turpmāk – VVD) informācijas sistēmas (turpmāk – IS) “TULPE” pilnveidi, tādejādi nodrošinot:

1. lietotājiem draudzīgus publiskos pakalpojumus;
2. publiskā sektora darbības efektivitāti;
3. publiskās pārvaldes un privātā sektora mijiedarbību.

Cita starpā plānots veicināt procesu caurskatāmību un sadarbības spēju, nodrošinot valsts informācijas sistēmās esošo datu izmantošanu citās valsts un pašvaldību iestādēs, nepieprasot datu subjektiem iesniegt tos atkārtoti, kā arī nodrošināt valsts informācijas sistēmās uzkrājamo datu nodošanu pašvaldībām. Tādējādi tiks radīti priekšnosacījumi publiskās pārvaldes rīcībā esošās informācijas izmantošanai ārpus publiskā sektora, piemēram, lai nodrošinātu tās izmantošanu uzņēmējdarbības vai datu analīzes mērķiem.

Projekta mērķa sasniegšanai projekta īstenošanas laikā sadarbosies divas iestādes: Valsts vides dienests un Valsts reģionālās attīstības aģentūra.

**Projekta mērķis:**

Projekta mērķis ir pilnveidot VVD IS “TULPE” funkcionalitāti (veikt sniegto pakalpojumu modernizāciju) un lietojamību, kas:

1. Attīstītu e-pakalpojumu risinājumus un to pieejamību klientiem draudzīgā vidē;

2. Optimizētu esošos darbības procesus, izveidojot efektīvus un modernus risinājumus;

3. Mazinātu slogu VVD darbiniekiem un uzlabotu kopējo VVD darbības efektivitāti, uzlabojot informācijas apmaiņas un datu apstrādes iespējas.

**Darbības projekta mērķu sasniegšanai :**

Projekta ietvaros tiks veiktas šādas galvenās darbības:

1. Esošo e-pakalpojumu pilnveidošana;
2. Jaunu e-pakalpojumu izveidošana;
3. Dokumentu vadības sistēmas pilnveidošana un funkcionalitātes uzlabošana;
4. Datubāzes pilnveidošana un funkcionalitātes uzlabošana;
5. Valsts vides dienesta tīmekļa vietnes pilnveidošana.

Papildus galvenajām darbībām projekta īstenošanai nepieciešamas šādas darbības: projekta apraksta sagatavošana, izmaksu un ieguvumu analīzes izstrāde, projekta vadība, apmācības, drošības testēšana, tehniskās infrastruktūras pilnveide un publicitātes pasākumi.

**Projekta rezultāta rādītāji:**

|  |  |  |  |  |  |
| --- | --- | --- | --- | --- | --- |
|  | Rezultāta rādītājs | Mērvienība | Sākotnējā vērtība | Sasniedzamā vērtība 2 gadus pēc projekta beigām | Sasniedzamā vērtība 3 gadus pēc projekta beigām |
| 1. | Komersantu īpatsvars, kas izmanto izveidotos un pilnveidotos e-pakalpojumus, iesniedzot veidlapas elektroniski | % | 54% | 90% | 90% |
| 2. | VVD darbinieku laika ietaupījums TULPE pilnveidojumu rezultātā | ekonomija minūtēs uz katru operāciju | 0 | 250,49 | 250,49  |

**Projekta iznākuma rādītāji:**

|  |  |  |  |  |
| --- | --- | --- | --- | --- |
|  | Iznākuma rādītājs | Mērvienība | Starpvērtība (2 gadus pēc projekta sākuma) | Sasniedzamā vērtība projekta beigās |
| 1. | Pilnveidoti darbības procesi | skaits | 0 | 1 |
| 2.  | Izveidoti jauni e-pakalpojumi | skaits | 0 | 3 |
| 3. | Pilnveidoti esošie e-pakalpojumi | skaits | 0 | 2 |
| 4.  | Atvērto datu kopas nodotas atkalizmantošanai | skaits | 0 | 2 |

Projekta finansējuma kopējais apjoms: 400 000 *euro*

Projekta īstenošanas laiks (mēnešos): 30 mēneši (līdz 2022. gada 31. decembrim)

**Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa rezultāta rādītājos:**

 Projekta ietvaros plānotie IS “TULPE” risinājumi funkcionāli papildinās un pilnveidos ERAF 2007.-2013.gada plānošanas perioda darbības programmas “Infrastruktūra un pakalpojumi” 3.2. prioritātes “Teritoriju pieejamības un sasniedzamības veicināšana” 3.2.2.pasākuma “IKT infrastruktūra un pakalpojumi” 3.2.2.1.aktivitātes “Publiskās pārvaldes elektronisko pakalpojumu un informācijas sistēmu attīstība” 3.2.2.1.1. apakšaktivitātes “Informācijas sistēmu un elektronisko pakalpojumu attīstība” ietvaros īstenotā projekta “**Valsts vides dienesta informācijas sistēmas izveidošana**” radītos risinājumus. Jaunie risinājumi neaizstās, bet funkcionāli papildinās un uzlabos esošos IS “TULPE” risinājumus, būtiski paplašinot to izmantošanas iespējas un efektivitāti.

 Projekta “**Valsts vides dienesta informācijas sistēmas izveidošana**” mērķis bija izveidot vienotu VVD IS, nodrošinot e-pakalpojumu platformas izveidi un sekmēt ar informācijas un komunikācijas tehnoloģijām atbalstītu Valsts vides dienesta vides pakalpojumu sniegšanas infrastruktūras attīstību. Projekta ietvaros tika realizēti šādi galvenie uzdevumi:

1. veikta projekta priekšizpēte un izstrādāta vispārējā procesu koncepcija;
2. koordinēta un saskaņota Valsts vides dienestu struktūrvienību infrastruktūras attīstība;
3. nodrošināts esošo pamatdatu par A un B kategorijas piesārņojošo darbību atļaujām un C kategorijas piesārņojošo darbību apliecinājumiem, Siltumnīcefekta gāzu emisijas atļaujām, tehnisko noteikumu un licenču darbībām ar aukstuma aģentiem pamatdatu imports vienotajā VVD IS;
4. izveidots vienots Atļauju, licenču un tehnisko noteikumu reģistrs;
5. nodrošināta e-pakalpojumu A un B kategorijas piesārņojošo darbību atļauju un C kategorijas piesārņojošo darbību apliecinājumu, Siltumnīcefekta gāzu emisijas atļauju, tehnisko noteikumu, licenču darbībām ar aukstuma aģentiem izsniegšanai, grozījumu veikšanai un anulēšanai izstrādāšana, ieviešana un atbalsts;
6. izveidota WEB lietotāja aplikācija VVD mājaslapai (portālam);
7. sagatavota un veikta VVD darbinieku apmācība;
8. nodrošināta projekta un tā īstenošanas ietvaros sasniegto rezultātu publicitāte, lai īstenotu projekta rezultātu popularizēšanu sabiedrībā.

 Realizējot iepriekš minēto projektu, tika panākts ievērojams iekšējo resursu ietaupījums, paaugstināta sadarbības efektivitāte ar citām valsts un pašvaldību institūcijām, vienlaicīgi radot labvēlīgu vidi un priekšnosacījumus pakalpojumu sniegšanai un saņemšanai.

 Vienlaikus jāuzsver, ka šis projekts tika pabeigts 2013. gadā, un šobrīd projekta gaitā izveidotajai vienotajai Valsts vides dienesta informācijas sistēmai, e-pakalpojumu platformai un informācijas un komunikācijas tehnoloģijām nepieciešami pasākumi to pilnveidei un funkcionāli uzlabojumi.

**Indikatīvi sociālekonomisko ieguvumu aprēķini**

Sociāli ekonomiskais modelis ir izstrādāts pamatojoties uz piesardzīgiem pieņēmumiem (investīciju izmaksas aprēķinātas atbilstoši kvalitatīva informācijas sistēmas procesa nodrošināšanai, iekļaujot tajos arī neparedzētus izdevumus), un ekonomisko ieguvumu pieņēmumi ir noteikti cik vien iespējams piesardzīgi, lai maksimāli precīzi parādītu minimāli iespējamo sociāli ekonomisko atdevi no IS TULPE pilnveides pasākumu kopuma īstenošanas.

Indikatīvajos pamata aprēķinos aplēsts, ka ieviešot IS TULPE pilnveides pasākumu kopumu, VVD uzlabosies darba izpildes kvalitāte, un palielināsies darba ražīguma efektivitāte, gadā vidēji tiks ieekonomētas 250,49 minūtes uz katru operāciju, kas saistīta ar iestādes ikdienas uzdevumiem - atļauju, licenču un tehnisko noteikumu izsniegšanu, derīgo izrakteņu atradņu pasu un limitu izsniegšanu, vides aizsardzības, dabas un dabas resursu aizsardzības, ūdens bioloģisko resursu normatīvo aktu ievērošanas kontroli. Ietaupītais laiks palīdzēs uzlabot sniegto pakalpojumu kvalitāti, jo tas tiks ieguldīts, lai kvalitatīvāk izvērtētu iesniegumus pēc būtības, izpētot tehnoloģijas un izvirzot nosacījumus.

Indikatīvie Projekta radītie ekonomiskie investīciju rādītāji

|  |  |
| --- | --- |
| Ekonomiskais investīciju rādītājs | Vērtība |
| Investīciju ekonomiskā iekšējā peļņas norma (ERR) | 17.72% |
| Investīciju ekonomiskā tīrā šodienas vērtība (ENPV)  | 278 468 *euro*  |
| Investīciju ekonomiskā ieguvumu - izmaksu rādītājs (B/C) | 2.20 |

Veicot indikatīvu Projekta izmaksu efektivitātes aprēķinu, tika aplēsts, ka IS TULPE pilnveides pasākumu kopuma veikšanas rezultātā indikatīvā ieguvumu un izmaksu attiecība (B/C) veido 2,20, t.i., katrs ieguldītais (ar fiskālo korekciju koriģētais) 1 *euro* indikatīvi Projekta rezultātā spēs ģenerēt ekonomisko efektu 2,20 *euro* vērtībā, *kas liecina par Projekta augstu vērtību*.

Vides aizsardzības un

reģionālās attīstības ministrs Kaspars Gerhards

Vīza:

valsts sekretārs Rinalds Muciņš

26.09.2017. 9:05

991

Zingere, 67084239

Madara.zingere@vvd.gov.lv

Kalniņa, 67026576

lelda.kalnina@varam.gov.lv